Poate ca numele de Claudiu Constantin nu va spune mare lucru, dar daca va ocupati timpul liber cu glumele de pe 9gag, sigur stiti meme-urile cu Ridiculously Photogenic Metalhead. Ei bine, nu demult am aflat ca metalhead-ul ridicol de fotogenic care a facut senzatie pe internet este, de fapt, din Romania, iar poza care l-a consacrat a fost facuta la concertul Linkin Park din vara de Miluta Flueras - un cunoscut fotograf de concerte de la noi.

Sa fim sinceri, noi am ras toata vara de meme-urile care tot apareau. Ridiculously Photogenic Metalhead a ajuns un adevarat fenomen pe 9gag, pana hat-departe, peste hotare. La concerte, cand noi suntem in photo pit si el in primul rand, toata lumea-i face poze. Nu credem ca ne inselam nici cand va povestim ca, la concertul din vara, un membru din staff-ul tehnic Red Hot Chili Peppers a coborat special pentru a se trage-n chip cu el.

Tocmai de aceea, curiosi ce se ascunde in spatele unor meme-uri reusite si a unei priviri care a cucerit multe inimi de rockerite, l-am luat pe Claudiu la intrebari. Iata ce-a iesit.

Fisa de prezentare



Numele adevarat: Claudiu Constantin

Ocupatia: designer de interior, pictor



De unde esti si unde locuiesti acum: Bucuresti / Bucuresti



Top 5 cele mai bune concerte la care ai fost vara asta: OST Fest, Rock the City, B'estFest, Red Hot Chili Peppers, Linkin Park



Urmatoarele 5 concerte (sau festivaluri la care te vedem): orice festival / concert in care se canta rock, jazz, metal, festival de film, jocuri, tatuaje etc.



5 localuri preferate sau unde e foarte probabil sa te intalnim in Bucuresti: aici o sa va dezamagesc, nu sunt un fan al noptilor pierdute in localuri, nu prea beau alcool si prefer sa ma intalnesc cu prietenii in studiouri de muzica, bowling sau in parcuri, meciuri de fotbal, munte, piscina, fitness etc.

*******************





Sunt multi oameni care inca se mai mira, la fel cum ne-am mirat si noi, ca esti din Romania. Povesteste-ne mai pe larg cum s-a nascut toata nebunia cu Ridiculously Photogenic Metalhead.

Sincer si eu m-am mirat de toata amploarea pe care a luat-o fenomenul acesta cu 9gag. La fiecare concert suntem printre primii, in primul rand, langa scena... Inevitabil aparem in multe fotografii cu publicul din timpul concertelor. Ne-am imprietenit cu fotografii si de multe ori ne amuzam, pozam in diferite feluri stiind ca fotografiile vor aparea pe net. Nu m-am asteptat ca cineva sa ma catalogheze ca "fotogenic".

Am vazut ca, de altfel sunt si dispute daca pozez, daca sunt fotogenic sau nu sau daca sunt metalhead sau nu. Imi plac foarte mult concertele live, si mai mult ca sigur o sa apara poze cu mine si la un Marillion, U2 sau Annihilator. Nu prea conteaza daca aceste stiluri muzicale ma integreaza in zona de metalheads sau nu.

Iti dai seama ca faci parte deja din pop culture? S-ar putea ca si vedetele rock foarte mari sa stie de tine. :-) Te recunoaste lumea la concerte?



E o senzatie placuta sa fii recunoscut. Nu stiu daca fac parte din pop culture, probabil ca in cateva luni o sa apara altceva mai amuzant si sa treaca toata lumea mai departe. Vin persoane necunoscute sa isi faca poze cu mine si mi se pare amuzant, dragut, flatant. Am primit in ultima vreme peste 500 de cereri noi de prieteni pe Facebook si le-am acceptat pe toate. Asa ca oricine isi doreste sa ma cunoasca si sa vada cum sunt cu adevarat, poate sa ma contacteze.

Dar pe strada, unde oamenii nu sunt "de profil"?



Nu chiar, poate din cauza ca la serviciu port parul prins si uneori tatuajele acoperite. Cel mai des ma recunosc cei foarte tineri, “generatia de liceu” care probabil petrece mai mult timp pe internet, facebook, 9gag.com si alte situri de socializare.



Spune-ne daca te-ai gandit vreodata ca fotografia de la Linkin Park va avea asa mare impact. Cand ti-ai dat seama ca vei ramane multa vreme in memoria colectiva din online (ca sa zicem asa)?

Nu credeam ca va avea asa mare impact. Ma asteptam sa dureze cateva zile. Acum deja sunt ca niste bancuri cu Chuck Norris. A fost foarte tare cand a venit nepoata de 17 ani sa isi faca poze cu mine.



Urmareai 9gag inainte de "eveniment"? Iti place site-ul? In ce masura gusti glumele de acolo, atat de specifice generatiei Facebook de astazi?

Stiam de site dar nu eram si nu sunt un fan al 9gag.com. Este haios...

Te-am vazut in primul rand, sprijinit de gard, la multe concerte din vara asta. Noi am facut diverse glume numai bune de noi captions: publicul se da la o parte si iti lasa cale libera sau formatiile cer expres sa fii in fata. :-) Ce metoda folosesti sa ajungi acolo?

Haha... pai stam cu ore intregi inainte la portile de intrare si am un sprint bun. Deja suntem un grup, un cerc de fani ai concertelor rock, cam aceleasi persoane care sunt mereu in primul rand... ne cunoastem, ne telefonam, abia asteptam sa ne revedem. Sunt prieteni cunoscuti la concerte, pe care ii astept din toata tara sa vina (Bistrita, Satu Mare, Sibiu, Petrosani etc.) cu care ne vedem special la aceste concerte si care sunt mereu alaturi de noi in primul rand.

Cine e misterioasa blonda care apare alaturi de tine in majoritatea pozelor, inclusiv in cea care a declansat "isteria online"?

Blonda isterica si misterioasa este sotia mea, Irina cu care impart toate activitatile mele, inclusiv concertele. Ne cunoastem de la 16 ani si am crescut practic impreuna si impartasim aceleasi pasiuni.

Credem ca informatia asta tocmai a frant acum cateva inimi. Adica metalhead-ul ridicol de fotogenic nu e disponibil?

Sunt foarte disponibil pe Facebook dar in viata privata am o familie pe care o iubesc enorm.

Zi-ne cate ceva despre ea; poveste-ne cum v-ati cunoscut, de cat timp sunteti impreuna, daca ascultati acelasi gen de muzica, daca nu e geloasa pe faima ta :-).

Pe Irina am cunoscut-o in anii '90 in timp ce vindeam casete cu muzica la Universitate. Suntem de aproape 20 de ani impreuna, avem 2 copii si avem cam aceleasi gusturi. Comentam tot ceea ce vedem impreuna: filme, concerte, seriale... Incercam ca in fiecare saptamana sa facem impreuna ceva nou.|

Cat despre "faima" de pe internet, Irina e mai entuziasmata decat mine... imi arata noutatile si imi face un rezumat al comentariilor. Ne amuzam reciproc in privinta acestei teme. Nu raspund niciodata la comentariile de pe 9gag.com pentru ca consider ca se adreseaza unei imagini idealizate care nu are nicio legatura cu mine ca persoana.

Au fost momente in care a devenit deranjanta expunerea ta pe internet sau te-a amuzat/impresionat mereu?

Nu ma deranjeaza in niciun fel faptul ca oamenii vor sa isi faca poze cu mine sau ca se uita ciudat sau ca ma arata cu degetul, cauzate de expunerea pe internet. Nici comment-urile negative sau disputele interminabile daca esti sau nu rocker daca mergi la un anume concert, daca trebuie sa ma imbrac intr-un fel sau altul... Nu ma asteptam ca atatia oameni sa fie atat de interestati de asa ceva sau atat de dornici sa despice firul in patru si sa faca filosofia chibritului.

Povesteste-ne despre tatuajele tale, care noua ne-au placut foarte mult. Cand ai inceput sa le faci, ce sunt, unde sunt si ce reprezinta?

Am tatuaje pe brate si picioare, in general sunt alegorii despre bine si rau, inspirate din stilul lui H. R. Giger, un artist cunoscut mai ales pentru seria Alien. Am inceput sa le fac acum cativa ani si sunt inca incantat de ele. Acum fac parte din felul meu de a fi si a ma reprezinta si nu cred ca-mi transforma personalitatea. Interesant este ca de obicei persoanele cu care ma intalnresc prima oara ma intreaba doua lucruri: daca m-a durut cand am facut tatuajele si daca la 60 de ani o sa-mi mai placa cum o sa arat.

E important felul in care arati si te imbraci cand te duci la un concert? Pe strada sau la munca te putem vedea tot cu tinte si maiouri?

Pentru mine modul de a te imbraca nu e important. In general folosesc tricouri simple, fara embleme sau logo-uri de formatii pentru ca de obicei la fiecare concert imi cumpar ca suvenir cel putin un tricou cu formatia care mi-a placut cel mai mult. Cred ca am acasa 40- 50 de tricouri cu formatii diferite. Pe acestea de obicei le port ulterior.

Ai avut vreodata - in liceu, in facultate - o trupa? Stii sa canti la vreun instrument? (povesteste-ne, detalii etc.).



Dintotdeauna mi-am dorit sa cant intr-o formatie rock. Imi place foarte mult sa cant la tobe. De cativa ani studiez intrumentul mai indeaproape si sper ca spre sfarsitul anului sa adun laolalta 3-4 prieteni cu care sa cant intr-o trupa rock. In momentul de fata acesta e doar un plan dar imi amenajez un mic studiou astfel incat sa devina realitate. Aviz amatorilor...

Care este cel mai bun concert la care ai fost vreodata si pentru ce trupa ai da orice sa o vezi live?



Eu sunt fan Judas Priest. Asta se intampla din liceu cand am descoperit formatia pe o caseta data de un student de la fizica. Era inainte de albumul Painkiller (cu care au avut un succes imens) si pot spune ca soundul hard din albumele Hell Bent For Lether si Sin After Sin ma incanta si acum nespus.

Am reusit sa-i vad pe cei de la Judas Priest de doua ori si cred ca la fost la momentul respectiv as fi facut orice sa-i vad. Acum, dupa atata timp pot spune ca cele mai bune concerte au fost in ordine: AC/DC, urmat de Metallica si Rammstein. Astept cu nerabdare un concert Anihillator, cel din 2005 l-am pierdut, dar suna in continuare foarte bine.

Pentru ca tot mergi la atatea concerte, o sa iti cerem parerea despre cum sunt ele organizate la noi in tara.

Cred ca organizarea concertelor la noi nu difera foarte mult de strainatate. Partea buna este ca in ultimii ani au fost suficiente concerte incat sa satisfaca cele mai diverse gusturi muzicale, si e placut sa ai de unde sa alegi. Totusi ar fi si reprosuri adresate stilului "organizatoric romanesc".

Uneori, dezamagitoare este lipsa de punctualitate a organizatorilor pentru deschiderea portilor de acces, preturile biletelor sunt exagerat de mari chiar si pentru cei care au salarii peste medie... Spatiile amenajate nu sunt intotdeauna potrivite pentru genul acesta de manifestari, vezi Rock the City unde la fiecare pas nu mai puteai respira din cauza prafului ridicat.

E placut pe de o parte vin trupe la care am visat inca de cand eram copii / adolescenti, cum ar fi AC / DC, Iron Maiden, Motorhead, Aerosmith dar este frustrant faptul ca totusi trupe care sunt acum, actuale, inca ne ocolesc tara. Sper ca dupa deschiderea stadionului National sa se organizeze mai multe concerte de mare amploare, cum a fost, de altfel, cel cu Red Hot Chili Peppers.

Te-am vazut si la concerte ale unor trupe cu un mesaj politic foarte vehemente. Te pasioneaza domeniul?

Ma preocupa peisajul economic si social actual insa nu discut politica si nu ma afiliez niciunei miscari de acest gen.

In afara de mersul la concerte, care e o pasiune evidenta, ce iti mai place sa faci in timpul liber?

Am foarte multe pasiuni pe care le urmez cu regularitate. Imi place sa joc bowling, particip alaturi de prieteni in ligi de amatori. Imi plac filmele, teatrul si serialele si sunt la zi cu tot ce apare nou pe scene si pe ecrane. De multe ori ne adunam mai multi prieteni sa vizionam si sa comentam impreuna chiar si filme mai vechi, gen Pulp Fiction sau Inglourious Basterds (luna Tarantino).

Imi plac sporturile in general dar sunt un impatimit al fotbalului si nu pierd nici un meci al echipei Steaua si Real Madrid. De 3-4 ani mergem cu regularitate pe stadion si am reusit sa o “corup” si pe Irina care este fana infocata a lui Latovlevic (fundas Steaua). Joc fotbal o data pe saptamana cu prietenii, iar la sfarsit stingem orgoliile cu o bere. Nu ma dau niciodata la o parte de la un meci de ping pong, tenis de camp sau baschet, lasertag sau carting. Fac cu regularitate fitness. O pasiune mai noua este echitatia cu care cochetez, datorita Irinei, in ultimii doi ani.

Jocurile pe calculator si PS3 sunt la ordinea zilei. Battlefield III, Call of Duty, sunt fan Uncharted si Enslaved. Astept sa se lanseze Darksiders II si in Romania. Joc cu pasiune Fifa 12 unde am ajuns dupa nopti nedormite in liga a 3-a. Iar Draenai-ul meu Paladin din World Of Warcraft a ajuns in sfarsit la lvl 85 si ma pregatesc pentru extinderea la Mists of Pandaria.

Ca pictor de meserie, nu mai are rost sa adaug cat de mult imi plac artele vizuale. Fotografia si pictura sunt doua dintre pasiunile mele pe care le am din copilarie si au un loc aparte in sufletul meu. Citesc cand apuc, totdeauna am o carte pe noptiera, una dintre preferatele mele de moment este Conjuratia imbecililor de J.K. Toole.

Ce iti place cel mai mult la Bucuresti si care sunt lucrurile pe care le urasti la el?

Eu sunt nascut-crescut in Bucuresti. Stiu ca orasului adesea i se reproseaza aglomeratia, agitatia, galagia, iar bucurestenilor lipsa de bun-simt si aroganta. Mie totusi nu mi se par asa, toate acestea fac parte dintr-o forfota si energie sud-europeana, bonoma si cu o baza prietenoasa. Calatoresc adesea, si oricat mi-ar placea linistea si calmul unei zile pe munte... totusi la sfarsitul zilei mi-e dor de agitatia de acasa.

Un gand pentru toti cei care te stiu doar din poze. Ai sansa sa fii nu numai un chip, ci sa ai si voce. :-)

Cel mai important mesaj ar fi: sa-ti urmezi pasiunile, sa-ti traiesti viata din plin si sa-ti indeplinesti visurile indiferent la ce varsta.

Mai multe meme-uri cu Ridiculously Photogenic Metalhead gasiti aici sau pe pagina sa de Facebook.